钦定古今图书集成/明伦汇编/氏族典/第298卷 > 《廖用贤尚友录》 > 姜洪
## 钦定古今图书集成/明伦汇编/氏族典/第298卷 > 《廖用贤尚友录》 > 姜洪

按《明外史姜洪传》：“洪字希范，广德人。成化十四年进
士。除卢氏知县，征拜御史。孝宗即位，陈时政八事，大
旨多斥近幸，为所斥者憾不置。弘治元年，出按湖广，
与督漕御史秦纮争文移，被劾。所司白洪无罪。刘吉
欲中之，再下礼部会议，遂贬夏县知县，迁桂林知府，
擢云南参政。正德二年，迁山西右布政使。刘瑾索贺”
印钱，不应，矫诏罢归。瑾诛，起山东左布政使。七年以
右副都御史巡抚山西，卒。洪性亢直，历官四十载，居
无垣墙。身后丧不能举。天启初，追谥“庄介。”